b'\n_START_ARTICLE_\nJo\xc5\xbeef \xc5\xa0lezinger\n_START_SECTION_\n\xc5\xbdivljenje\n_START_PARAGRAPH_\nPrvo glasbeno izobrazbo je dobil pri svojem o\xc4\x8detu in zasebnih u\xc4\x8diteljih v rojstnem kraju. Leta 1819 je pri\xc5\xa1el v Novi Sad, kjer je deset let vodil orkester me\xc5\xa1\xc4\x8danske garde. Tedaj je za\xc4\x8del skladati razli\xc4\x8dne skladbe. Leta 1831 je na poziv samega kneza Milo\xc5\xa1a pri\xc5\xa1el v Kragujevac, takrat srbsko prestolnico, kjer je prevzel glasbeno vodstvo nad Knja\xc5\xbeevsko-srbsko bando, orkestrom, ki je igral na voja\xc5\xa1kih paradah, plesih in na dvoru samega kneza. V srbsko glasbo (tudi v voja\xc5\xa1ki orkester) je vklju\xc4\x8dil trobento. In\xc5\xa1trument je danes nepogre\xc5\xa1ljivi del srbske ljudske glasbe (t. i. truba\xc4\x8di). Upokojil se je leta 1864.\n_START_SECTION_\nDelo\n_START_PARAGRAPH_\nBil je plodovit skladatelj. Zlo\xc5\xbeil je glasbo za osem gledali\xc5\xa1kih del, komponiral je voja\xc5\xa1ke kora\xc4\x8dnice, potpurije in prirejal ljudske pesmi.'